24. ΑΠΟΦΑΣΙΣ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΣΥΓΚΟΙΝΩΝΙΩΝ Αριθ.Φ.0544/2719 της 10/16 Ιουν. 1978 (ΦΕΚ Α΄99) Περί εγκρίσεως των εν Αθήναις την 2αν Απρ. 1976 και 2αν Οκτ. 1976 υπογραφέντων Πρωτοκόλλων μετά των Διοικητικών Συμφωνιών, Ελλάδος-Ομοσπονδιακής Δημοκρατίας της Γερμανίας περί της διεθνούς οδικής διακινήσεως επιβατών και εμπορευμάτων. Έχοντες υπ’ όψει την διάταξιν του άρθρου 14 της εν Αθήναις την 8ην Μαρτίου 1962 υπογραφείσης Συμφωνίας, περί διεθνούς οδικής διακινήσεως εμπορευμάτων, μεταξύ της Ελλάδος και της Ομοσπονδιακής Δημοκρατίας της Γερμανίας, κυρωθείσης δια του υπ’ αριθ. 4380/1964 Νομοθετικού Διατάγματος, δημοσιευθέντος εις το υπ’ αριθ. 188/1964 Φύλλον της Εφημερίδος της Κυβερνήσεως τεύχος Α΄, διαλαμβάνουσαν ότι οι αντιπρόσωποι των Υπουργείων Συγκοινωνιών των δύο Συμβαλλομένων Χωρών θα συνέρχωνται εν ανάγκη ίνα συζητούν την εκτέλεσιν της Συμφωνίας και να προσαρμόζουν αυτήν προς τα εκάστοτε διαμορφούμενας συνθήκας οδικής κυκλοφορίας, ως και το περιεχόμενον των υπό έγκρισιν Πρωτοκόλλων, αποφασίζομεν: Εγκρίνομεν ως έχουν και εν τω συνόλω των τα εν Αθήναις την 2αν Απριλίου 1976 και 2αν Οκτωβρίου 1976 υπογραφέντα Πρωτόκολλα, μετά των συνημμένων Διοικητικών Συμφωνιών, μεταξύ των αντιπροσωπειών Ελλάδος και Γερμανίας, περί της διεθνούς οδικής διακινήσεως προσώπων και της διεθνούς οδικής διακινήσεως εμπορευμάτων αντιστοίχως, των οποίων τα κείμενα εν πρωτοτύπω έπονται εις την Ελληνικήν γλώσσαν. ΠΡΩΤΟΚΟΛΛΟΝ Επί των αποτελεσμάτων των εν Αθήναις διεξαχθεισών από 31 Μαρτίου μέχρι 2 Απριλίου 1976 διαπραγματεύσεων μεταξύ Αντιπροσωπειών Ελλάδος και Γερμανίας, περί της διεθνούς οδικής διακινήσεως εμπορευμάτων. Επετεύχθησαν τα κάτωθι αποτελέσματα: 1.Φορολόγησις αυτοκινήτων. Η Γερμανική Αντιπροσωπεία επληροφόρησε την Ελληνικήν ότι αι γερμανικαί επιχειρήσεις μεταφορών συνηγορούν υπέρ της συνάψεως συμφωνίας με την Ελληνικήν Δημοκρατίαν δια την απαλλαγήν από της φορολογίας επί των φορτηγών αυτοκινήτων. Πάντως δεν επερατώθη εισέτι υπό του γερμανικού Υπουργείου Οικονομικών η υπ’ αυτού αναληφθείσα εξέτασις των προϋποθέσεων δια την σύναψιν τοιαύτης συμφωνίας. Η γερμανική Αντιπροσωπεία θα διαβιβάση προς το Υπουργείον Οικονομικών την επιθυμίαν της Ελλάδος όπως συναφθή συντόμως τοιαύτη συμφωνία απαλλαγής. 2.Διοικητική Συμφωνία. α)Η διοικητική Συμφωνία περί της διεθνούς οδικής διακινήσεως εμπορευμάτων από 8 Μαρτίου 1962 ετροποποιήθη, όσον αφορά εις την εν επικεφαλίδι ταύτης ονομασίαν των χωρών, ως και εις τα άρθρα 1 έως 6, 9, 11 και 12, επί τω τέλει της προσαρμογής της εις το νομικόν καθεστώς και την εξέλιξιν των ελληνο-γερμανικών εμπορικών οδικών μεταφορών (όρα τροποποιηθέν κείμενον συμφωνίας εις Συνημμένην Ι). β)Η γερμανική Αντιπροσωπεία προέτεινεν όπως τροποποιηθή η ρύθμισις της εν άρθρω 1 της Συμφωνίας προβλεπομένης διακινήσεως από και προς τρίτας Χώρας, εις τρόπον ώστε να επιτρέπωνται διακινήσεις μεταξύ της ετέρας συμβαλλομένης χώρας και ενός τρίτου κράτους, μόνον εις την περίπτωσιν, καθ’ ην το όχημα θα διέλθη δια της χώρας εις τα μητρώα της οποίας τυγχάνει εγγεγραμμένον. Η γερμανική πρότασις συνεζητήθη και πρόκειται ν’ αποτελέση εκ νέου αντικείμενον συζητήσεως κατά τας προσεχείς διαπραγματεύσεις. γ)Αμφότερα τα μέρη συνεφώνησαν ότι τα έντυπα εγκρίσεων θα εκτυπούνται εκάστοτε εν τη χώρα, ένθα θα χορηγούνται εις τους μεταφορείς, ως εγένετο μέχρι τούδε. δ)Συνεφωνήθη ότι το μέχρι τούδε σύστημα εγκρίσεων θα παραμείνη αμετάβλητον μέχρι τέλους του έτους 1976. Δια το έτος 1977 συνεφωνήθη ποσοτικώς περιορισμός εξ 20.000 εγκρίσεων διενεργείας ταξιδιών. ε)Η υπό του άρθρου 9 προβλεπομένη διεθνής φορτωτική (π.χ. κατά το υπόδειγμα της φορτωτικής (CMR) δέον να συνοδεύη τα οχήματα από 1ης Ιανουαρίου 1977. Η ελληνική πλευρά εδήλωσεν ότι η Ελλάς δεν έχει προσχωρήσει εισέτι εις την Συμφωνίαν CMR. στ)Εγένετο αποδεκτόν ότι η υπό του άρθρου 11 ρυθμιζομένη διακίνησις εμπορευμάτων δια φορτηγών αυτοκινήτων ιδιωτικής χρήσεως δεν υπόκειται εις την υποχρέωσιν λήψεως εγκρίσεως. ζ)Το υπόδειγμα του εν άρθρω 5 προβλεπομένου εντύπου εγκρίσεως θα λαμβάνεται εκ των συνημμένων ΙΙα και ΙΙβ. η)Ο τελικός καθορισμός του δια το έτος 1977 προβλεφθέντος ποσοτικού περιορισμού τελεί υπό την έγκρισιν του Ομοσπονδιακού Υπουργού Μεταφορών. Εγένετο εν Αθήναις, την 2 Απριλίου 1976, εις δύο αντίτυπα εις γερμανικήν και ελληνικήν έκαστον, αμφοτέρων των κειμένων εχόντων την αυτήν ισχύν. Δια την Ελληνικήν Δια την Γερμανικήν Αντιπροσωπείαν     Αντιπροσωπείαν (Υπογραφή) (Υπογραφή) ΔΙΟΙΚΗΤΙΚΗ ΣΥΜΦΩΝΙΑ Περί διεθνούς οδικής διακινήσεως εμπορευμάτων μεταξύ της Ελληνικής Δημοκρατίας και της Ομοσπονδιακής Δημοκρατίας της Γερμανίας από 8 Μαρτίου 1962, ως ετροποποιήθη από 2 Απριλίου 1976. Ι.Μεταφορά εμπορευμάτων δι’ αυτοκινήτων δημοσίας χρήσεως. Άρθρον 1. Υποχρέωσις εφοδιασμού δι’ εγκρίσεως. 1.Επιχειρήσεις μεταφοράς εμπορευμάτων δια φορτηγών αυτοκινήτων των οποίων τα οχήματα είναι εγγεγραμμένα και ων επιτρέπεται η κυκλοφορία εις μίαν των δύο συμβαλλομένων χωρών, δέον να είναι εφωδιασμένα δι’ εγκρίσεως (αδείας) της ετέρας συμβαλλομένης Χώρας δια την μεταφοράν εμπορευμάτων: α)Μεταξύ της χώρας εθνικότητος του οχήματος ή τρίτου τινός Κράτους αφ’ ενός και της ετέρας συμβαλλομένης χώρας αφ’ ετέρου, και β)Δια μέσου της ετέρας συμβαλλομένης χώρας (TRANSIT). 2.Η έγκρισις χορηγείται δι’ ωρισμένον όχημα. Άρθρον 10. Τήρησις διατάξεων εθνικού και διεθνούς Δικαίου. Οι μεταφορείς υποχρεούνται να τηρώσι τας διατάξεις της εν εκάστη συμβαλλομένη χώρα ισχυούσης νομοθεσίας, της αφορώσης την κυκλοφορίαν και τα αυτοκίνητα οχήματα, συμπεριλαμβανομένων των εκάστοτε ισχυουσών διατάξεων διατιμήσεως των κομίστρων. Ούτοι οφείλουν να τηρούν και τας διεθνείς διατάξεις περί κυκλοφορίας. ΙΙ.Μεταφοραί εμπορευμάτων δι’ αυτοκινήτων ιδιωτικής χρήσεως. Άρθρον 11. Έγγραφον διακινήσεως εμπορευμάτων –  Εφαρμοζόμεναι διατάξεις. 1.Επιχειρηματίας μεταφέρων ίδιον εμπόρευμα δέον όπως εκδίδη δι’ εκάστην αποστολήν ειδικόν έγγραφον διακινήσεως, το υπόδειγμα του οποίου θέλει συμφωνηθή εγγράφως μεταξύ των Υπουργείων Μεταφορών των δύο χωρών. 2.Αι διατάξεις του άρθρου 3 παρ. 1 και του άρθρου 10 εφαρμόζονται κατ’ αναλογίαν και επί των μεταφορών δι’ αυτοκινήτων ιδιωτικής χρήσεως. ΙΙΙ.Γενικαί Διατάξεις. Άρθρον 12. Υποχρεώσεις προσωπικού κινήσεως όπως φέρη  μεθ’ εαυτού έγγραφα. Το προσωπικόν εξυπηρετήσεως του οχήματος υποχρεούται όπως, κατά παν ταξίδιον εις την ετέραν Χώραν, φέρη μεθ’ εαυτού τα κατά τας διατάξεις της παρούσης Συμφωνίας απαιτούμενα έγγραφα (π.χ. έγκρισιν, έγγραφον διακινήσεως), επιδεικνύη δε ταύτα εις τας αρμοδίας αρχάς άμα τη ζητήσει των. 21.Θ.α.24 Διεθνείς Μεταφορές Επιβατών και Εμπορευμάτων Άρθρον 13. Εφαρμογή εις την περιοχήν Βερολίνου. Η συμφωνία αύτη ισχύει και δια την περιοχήν του Βερολίνου. Άρθρον 14. Προσαρμογή προς τας εκάστοτε συνθήκας οδικής κυκλοφορίας. Οι εκπρόσωποι των Υπουργείων Μεταφορών των δύο συμβαλλομένων χωρών θα συνέρχωνται εν ανάγκη ίνα συζητούν την εκτέλεσιν της συμφωνίας και να προσαρμόζουν αυτήν προς τας εκάστοτε διαμορφουμένας συνθήκας οδικής κυκλοφορίας. Άρθρον 15. Χρόνος ισχύος. Η παρούσα συμφωνία τίθεται εν ισχύι την 1η Μαΐου 1962 και ισχύει δι’ απεριόριστον χρονικόν διάστημα. Δύναται να καταγγελθή υφ’ εκατέρου των συμβαλλομένων Κρατών κατά το τέλος εκάστου ημερολογιακού έτους με προειδοποίησιν τριών τουλάχιστον μηνών. Εγένετο εν Αθήναις τη 8η Μαρτίου 1962 εις διπλούν, εις την ελληνικήν και γερμανικήν γλάσσαν, αμφοτέρων των κειμένων, εχόντων την ιδίαν ισχύν. Δια την Ελληνικήν Δια την Γερμανικήν    Αντιπροσωπείαν    Αντιπροσωπείαν ΓΕΩΡΓ. ΠΑΠΑΔΑΚΗΣ ΑΡΘΟΥΡ ΟΥΚΑΑΛ ΠΡΩΤΟΚΟΛΛΟΝ Επί των αποτελεσμάτων των εν Αθήναις διεξαχθεισών από 30 Σεπτεμβρίου μέχρι 2 Οκτωβρίου 1976 διαπραγματεύσεων μεταξύ Αντιπροσωπειών Ελλάδος και Γερμανίας περί της διεθνούς οδικής διακινήσεως επιβατών. Επετεύχθησαν τα κάτωθι αποτελέσματα: 1.Διοικητική Συμφωνία. α)Η Διοικητική Συμφωνία δια τας διεθνείς οδικάς εμπορευματικάς μεταφοράς από 8 Μαρτίου 1962 ως αύτη ετροποποιήθη από 2 Απριλίου 1976, συνεπληρώθη ως προς τας διατάξεις της Ελληνο-γερμανικής οδικής διακινήσεως επιβατών, άρθρα 11α και 11β. Η νέα τροποποίησις είναι παράρτημα του παρόντος πρωτοκόλλου. β)Αμφότερα τα μέρη συνεφώνησαν να ρυθμίζουν, από συμφώνου τας περαιτέρω λεπτομερείας της διαδικασίας και διεξαγωγής, εις τα πλαίσια της Μικτής Επιτροπής βάσει του άρθρου 14. 2.Φορολογία αυτοκινήτων. Αμφότεραι αι αντιπροσωπίαι συνεφώνησαν, ότι εις την μελλοντικήν συμφωνίαν περί απαλλαγής των οχημάτων εκ των τελών κυκλοφορίας, οφείλουν να συμπεριληφθούν και αι Ελληνο-γερμανικαί οδικαί μεταφοραί επιβατών. Εκάστη αντιπροσωπεία θα διαβαβάση τα’ ανωτέρω εις τον Υπουργόν Οικονομικών της Χώρας της . Εγένετο εν Αθήναις την 2 Οκτωβρίου 1976, εις δύο πρωτότυπα, ανά εν εις την Ελληνικήν και γερμανικήν γλώσσαν αμφοτέρων των κειμένων εχόντων την αυτήν ισχύν. Δια την Ελληνικήν Δια την Γερμανικήν     Αντιπροσωπείαν  Αντιπροσωπείαν Π.ΒΑΛΤΖΗΣ DR. D. HASELAN Παράρτημα Συμπλήρωσις της Διοικητικής Συμφωνίας, ως ετροποποιήθη από 2 Απριλίου 1976. Διοικητική Συμφωνία περί διεθνούς διακινήσεως εμπορευμάτων και επιβατών, ως ετροποποιήθη από 2 Οκτωβρίου 1976. Επιβατικαί μεταφοραί. Άρθρον 11α. Τακτικαί λεωφορειακαί γραμμαί. 1.Δια την εκτέλεσιν διεθνών τακτικών λεωφορειακών γραμμών ή διαμετακομιστικών (TRANSIT) απαιτείται η προηγουμένη έγκρισις της αρμοδίας αρχής του ετέρου συμβαλλομένου κράτους. 2.Η έγκρισις χορηγείται, μόνον εφ’ όσον υφίσταται συγκατάθεσις των αρμοδίων αρχών αμφοτέρων των συμβαλλομένων μερών δια την ίδρυσιν της γραμμής και υπάρχει η σχετική έγκρισις των ενδιαμέσων χωρών δι’ ων διέρχεται το δρομολόγιον. 3.Αι διατάξεις του άρθρου 3 παράγρ. 1, άρθρον 8 και 10 εφαρμόζονται αναλόγως και εις τας επιβατικάς μεταφοράς. 4.Η έγκρισις δεν παρέχει το δικαίωμα εξυπηρετήσεως εσωτερικής συγκοινωνίας εντός του εδάφους του ετέρου συμβαλλομένου μέρους (KABOTAGE) 5.Διαδρομαί, δρομολόγια, τιμολόγια, και αι προβλεπόμεναι περίοδοι εκμεταλλεύσεως, χρήζουν εγκρίσεως αμφοτέρων των συμβαλλομένων μερών. (Μετά την σελ. 402,16) Σελ. 402,17 Τεύχος 687-Σελ. 135 Διεθνείς Μεταφορές Επιβατών και Εμπορευμάτων 21.Θ.α.24 Άρθρον 11β. Έκτακτοι λεωφορειακαί γραμμαί. 1.Αι νομίμως λειτουργούσαι επιχειρήσεις των εκτάκτων λεωφορειακών γραμμών, αι οποίαι έχουν, την έδραν των εις μίαν εκ των δύο συμβαλλομένων χωρών δεν χρήζουν περαιτέρω εγκρίσεως δια την εκτέλεσιν εκτάκτων λεωφορειακών δρομολογίων εις ή δια της επικρατείας του ετέρου συμβαλλομένου μέρους ήτοι: α)Κυκλώματα κλειστών θυρών ήτοι, διαδρομών αι οποίαι εκτελούνται δια του ιδίου οχήματος το οποίον μεταφέρει καθ’ όλην την διάρκειαν της διαδρομής την ιδίαν ομάδα επιβατών και την επαναφέρει εις το σημείον εκκινήσεως. β)Δρομολόγια εις τα οποία κατά το ταξίδιον μεταβάσεως παραλαμβάνονται επιβάται, το δε ταξίδιον επιστροφής πραγματοποιείται κενόν επιβατών. Δεν θίγονται διατάξεις ετέρων συμφωνιών, εκ των οποίων προκύπτουν ελευθερίαι εγκρίσεως δι’ άλλας περιπτώσεις από τας εις την παράγραφον 1 αναφερομένας. 2.Επιχειρήσεις αι οποίαι διενεργούν τα δρομολόγια συμφώνως προς την παράγραφον 1, οφείλουν να έχουν μεθ’ εαυτόν δελτίον ελέγχου. 3.Έκτακτοι λεωφορειακαί γραμμαί, αι οποίαι δεν είναι απηλλαγμέναι εγκρίσεως συμφώνως προς την παράγρ. 1, χρήζουν εις εκάστην περίπτωσιν της εγκρίσεως της αρμοδίας αρχής του ετέρου συμβαλλομένου μέρους. 4.Αι διατάξεις του άρθρου 3 παράγραφος 1, άρθρου 8 και 10 εφαρμόζονται αναλόγως και εις τας επιβατικάς μεταφοράς. Άρθρον 2. Εξαιρέσεις εκ της υποχρεώσεως εγκρίσεως και του  ποσοτικού περιορισμού. 1.Δεν χρήζουν εγκρίσεως: α)Περιστασιακαί μεταφοραί αντικειμένων και υλικών προοριζομένων αποκλειστικώς δια την εκπαίδευσιν ή την διαφήμισιν π.χ. είδη εμποροπανηγύρεων και εκθέσεων. (Μετά την σελ. 402,14) Σελ. 402,15 Τεύχος 687-Σελ. 133 Διεθνείς Μεταφορές Επιβατών και Εμπορευμάτων 21.Θ.α.24 β)Μεταφοραί οργάνων και συσκευών και των Παρελκομένων των δια παραστάσεις θεατρικάς, μουσικάς, κινηματογραφικάς, αθλητικάς και ιπποδρομιακάς (τσίρκου) και δι’ εκθέσεις ή ετησίας εμποροπανηγύρεις, ως και δια ραδιοφωνικάς, κινηματογραφικάς ή τηλεοπτικάς λήψεις. γ)Μεταφοραί ζώντων ζώων, εξαιρέσει των ζώων προς σφαγήν. δ)Περιστασιακαί μεταφοραί αεροφορτίων, προς και από αερολιμένας εις περίπτωσιν αλλαγής αεροπορικών δρομολογίων. ε)Μεταφοραί οχημάτων υποστάντων βλάβην. στ)Διακομιδή λειψάνων ή τέφρας θανόντων. ζ)Μεταφοραί εμπορευμάτων δι’ αυτοκινήτων, το επιτρεπόμενον μικτόν βάρος των οποίων, περιλαμβανομένου και του μικτού βάρους των ρυμουλκουμένων, δεν υπερβαίνει τους 6 τον., ή το ωφέλιμον φορτίον των οποίων, περιλαμβανομένων και των ρυμουλκουμένων, δεν υπερβαίνει τους 3,5 τον. 2.Πέραν του κατά το άρθρον 6 της παρούσης συμφωνηθέντος ποσοτικού περιορισμού δύναται να χορηγηθούν εγκρίσεις δια την μεταφοράν οικοσκευών δι’ ειδικώς προς τον σκοπόν τούτον διαρρυθμισθέντων οχημάτων ή αποκλειστικώς δια τοιαύτας μεταφοράς χρησιμοποιουμένων τοιούτων. Ο περιορισμός ούτος δέον να μνημονεύεται εις το έγγραφον της εγκρίσεως. Άρθρον 3. Προϋποθέσεις δια την έκδοσιν των εγκρίσεων (αδειών). Αρμόδιαι Αρχαί. 1.Η έγκρισις (άδεια) θα εκδίδεται μόνον εφ’ όσον ο μεταφορεύς τυγχάνει προσωπικώς αξιόπιστος και το όχημά του ευρίσκεται εις κατάστασιν επιτρέπουσαν την ασφαλή αυτού κίνησιν και εφ’ όσον τούτο έχει τύχει σχετικού ελέγχου ασφαλείας υπό των αρμοδίων αρχών εντός έτους προ της εκδόσεως της εγκρίσεως. 2.Αι κατά τα άρθρα 1 και 2 παρ. 2 εγκρίσεις προκειμένου περί Ελλήνων μεταφορέων και δι’ αυτοκίνητα εγγεγραμμένα και κυκλοφορούντα εν τη Ελληνική Δημοκρατία, εκδίδονται υπό του Ομοσπονδιακού Υπουργού Μεταφορών, της Ομοσπονδιακής Δημοκρατίας της Γερμανίας και χορηγούνται υπό του Υπουργείου Μεταφορών της Ελληνικής Δημοκρατίας. Προκειμένου περί Γερμανών μεταφορέων και δι’ αυτοκίνητα εγγεγραμμένα και κυκλοφορούντα εν τη Ομοσπονδιακή Δημοκρατία της Γερμανίας, εκδίδονται υπό του Υπουργείου Μεταφορών της Ελληνικής Δημοκρατίας και χορηγούνται υπό του Ομοσπονδιακού Υπουργού Μεταφορών της Ομοσπονδιακής Δημοκρατίας της Γερμανίας ή υπό των υπ’ αυτού εξουσιοδοτουμένων Αρχών. Άρθρον 4. Ισχύς των εγκρίσεων. 1.Η έγκρισις ισχύει μόνον δια τον μεταφορέα επ’ ονόματι του οποίου εκδίδεται και δεν είναι μεταβιβάσιμος. 2.Αι εγκρίσεις χορηγούνται ως εγκρίσεις ταξιδίου απλής μεταβάσεως και επιστροφής και ισχύουν επί δίμηνον. Άρθρον 5. Έγγραφον εγκρίσεως. 1.Δι’ έκαστον φορτηγόν αυτοκίνητον ή συρμόν δέον να εκδίδεται ιδιαίτερον έγγραφον εγκρίσεως. 2.Το υπόδειγμα του εγγράφου εγκρίσεως θέλει συμφωνηθή εγγράφως υπ’ αμφοτέρων των Υπουργείων Μεταφορών. Άρθρον 6. Ποσοτικός περιορισμός. Αι εγκρίσεις χορηγούνται εν τω πλαισίω ποσοτικού περιορισμού, όστις θέλει συμφωνηθή μεταξύ των εκπροσώπων αμφοτέρων των Υπουργείων Μεταφορών εις την κατά το άρθρον 14 της παρούσης επιτροπήν επί βάσεως αμοιβαιότητος. Σελ. 402,16 Τεύχος 687-Σελ. 134 Άρθρον 7. Απαγόρευσις μεταφοράς εν τω εσωτερικώ. Απαγορεύεται εις οχήματα άτινα είναι εγγεγραμμένα εις τα μητρώα του ενός των συμβαλλομένων Κρατών να μεταφέρωσιν εμπορεύματα μεταξύ δύο σημείων κειμένων επί του εδάφους της ετέρας συμβαλλομένης χώρας. Άρθρον 8. Αφαίρεσις εγκρίσεως λόγω κακής χρήσεως. 1.Επιφυλασσομένων των ισχυουσών εν τη διασχιζομένη Επικρατεία νομοθετικών διατάξεων, χορηγηθείσα έγκρισις δύναται να αφαιρεθή προσωρινώς ή οριστικώς υπό της χορηγησάσης την έγκρισιν ταύτην αρχής δια την κακήν χρήσης αυτής. 2.Η άδεια αφαιρείται εάν τούτο ζητηθή υπό του Υπουργείου Συγκοινωνιών της συμβαλλομένης χώρας, επί του εδάφους της οποίας εγένετο η κακή χρήσις. τον αιτούμενον την αφαίρεσιν της εγκρίσεως Υπουργείον ενημερώνει σχετικώς το έτερον Υπουργείον Μεταφορών. Άρθρον 9. Φορτωτική. Εκάστη αποστολή εμπορευμάτων δι’ αυτοκινήτων δέον να συνοδεύηται υπό διεθνούς φορτωτικής.

[Source: greek_legal_code_raptarchis | Tokens: 13999]